— Згодна з артыкулам 1069 Грамадзянскага кодэкса Рэспублікі Беларусь, прыняцце спадчыннікам часткі спадчыны азначае прыняцце ўсёй спадчыны, што яму належыць, у чым бы яна ні заключалася і дзе б ні знаходзілася. У гэтым выпадку Ваша сястра прыняла спадчыну пасля бацькі, у тым ліку і грашовы ўклад. Таму атрымаць яго пасля бацькі Вы не можаце. Паколькі сястра год таму памерла і не пакінула завяшчання, перадача спадчыны будзе ажыццяўляцца па законе. Вы адзіная блізкая сваячка і пражывалі разам з сястрой на дзень яе смерці, значыць, фактычна прынялі спадчыну пасля яе. Адпаведна і грашовы ўклад таксама. Вам неабходна звярнуцца ў натарыяльную кантору па апошнім месцы жыхарства сястры для афармлення спадчыны.